|  |
| --- |
| **KONFIDENCIALIOS INFORMACIJOS APSAUGOS SUTARTIS**  |
| **[data]** |
| **AB „Ignitis gamyba**“, juridinio asmens kodas 302648707, registruotos buveinės adresas Laisvės pr. 10, Vilnius(toliau – Bendrovė), atstovaujama Bendrovės visuotinio akcininkų susirinkimo įgalioto asmens [vardas, pavardė], veikiančio pagal [...] m. [...] d. bendrovės visuotinio akcininkų susirinkimo sprendimą Nr. [...], i |
| **[vardas ir pavardė]**, asmens kodas [...], gyvenantis [adresas] (toliau – Valdybos narys), |
| Bendrovė ir Valdybos narys toliau kartu vadinami „Šalimis“, o kiekvienas atskirai – „Šalimi“, |
| sudaro sutartį dėl konfidencialios informacijos apsaugos (toliau – Sutartis) ir susitaria: |
| **1. Konfidenciali informacija** |
| 1.1. Konfidencialia informacija yra laikoma bet kokia informacija, kurią Valdybos narys sužinojo vykdydamas savo pareigas, ir priklausanti Bendrovei, jos patronuojančiai įmonei ir (ar) dukterinėms įmonėms ir kitoms jos tiesiogiai ar netiesiogiai valdomoms įmonėms (toliau – „įmonių grupė“), kuri turi vertę dėl to, kad jos nežino tretieji asmenys ir negali būti laisvai jiems prieinama (įskaitant, bet neapsiribojant, bet kokią informaciją apie strateginius projektus, gaminamą ir (ar) prekiaujamą produkciją, teikiamas paslaugas, darbuotojų sukurtus intelektinės veiklos produktus ar jų dalis, apie atliekamus tyrimus ir (ar) jų rezultatus, esamų ar potencialių kontrahentų sąrašus, darbuotojų atlyginimus ir darbo sąlygas, taip pat bet kokius kitus duomenis, susijusius su Bendrovės vykdoma veikla, bei informaciją, kurią Bendrovė ir įmonių grupės įmonės laiko gamybine, komercine ar technologine paslaptimi) (toliau – „Konfidenciali informacija“). |
| 1.2. Konfidencialia informacija taip pat laikoma šios Sutarties 1.1. punkte nurodyta informacija apie trečiuosius asmenis ar susijusi su trečiaisiais asmenimis, kurią Valdybos narys sužinojo atlikdamas savo funkcijas. |
| 1.3. Konfidenciali informacija gali būti išsaugota dokumentuose, magnetinėse, kino ar fotojuostose, nuotraukose, kompiuterio diskuose, diskeliuose, kitose informacijos laikmenose, piešiniuose, brėžiniuose, schemose ir bet kokiose kitose informacijos (duomenų) kaupimo (saugojimo) priemonėse. Konfidenciali informacija taip pat gali būti ir žodinė, t. y. egzistuojanti žmogaus atmintyje ir neišsaugota (neišreikšta) jokia materialia forma. |
| **2. Valdybos nario pareigos** |
| 2.1. Valdybos narys privalo užtikrinti visos jam žinomos ir (ar) patikėtos Konfidencialios informacijos slaptumą, nenaudoti Konfidencialios informacijos savo ar bet kokių trečiųjų asmenų naudai, neatskleisti tokios informacijos kitiems asmenims, išskyrus kitus Bendrovės ar įmonių grupės įmonių priežiūros ir valdymo organų narius, darbuotojus, kurie turi teisę susipažinti su Konfidencialia informacija, taip pat kitus asmenis, turinčius teisę susipažinti su tokia informacija. |
| 2.2. Valdybos narys, nesilaikydamas Sutarties 2.1 punkto, Valdybos nario funkcijų vykdymo tikslais gali atskleisti Konfidencialią informaciją savo patarėjams, padėjėjams, Valdybos komitetų nariams, teisiniams, finansiniams, mokesčių ar kitiems konsultantams. Tokiu atveju Valdybos narys privalo informuoti šiuos asmenis, kad atskleidžiama Konfidenciali informacija, kuri gali būti naudojama tik teisėtais jos perdavimo tikslais bei užtikrinti, kad Konfidencialią informaciją gavę asmenys užtikrintų jos konfidencialumą. Bet kokiu atveju tretiesiems asmenims pažeidus Valdybos nario jiems perduotos Konfidencialios informacijos apsaugą, už tokiu pažeidimu padarytus nuostolius prieš Bendrovę atsako Valdybos narys. |
| 2.3. Sutarties 2.2 punktas taikomas ir tuo atveju, kai visa ar dalis su Valdybos nario veikla Bendrovės valdyboje susijusios medžiagos Valdybos nario prašymu perduodama, siunčiama paštu, elektroniniu paštu ar kitais būdais teikiama Valdybos nario nurodytam (-iems) asmeniui (-ims) Valdybos nario funkcijų vykdymo tikslais. |
| 2.4. Valdybos narys privalo imtis visų reikalingų priemonių, kad būtų išvengta neteisėto Konfidencialios informacijos panaudojimo ir atskleidimo, nedelsdamas informuoti Bendrovę, jeigu sužino ar įtaria, kad Konfidenciali informacija buvo atskleista ar gali būti atskleista neturintiems teisės su ja susipažinti asmenims. Taip pat Valdybos narys privalo informuoti Bendrovę apie visas jam žinomas aplinkybes, keliančias grėsmę Konfidencialios informacijos saugumui bei slaptumui. |
| 2.5. Valdybos narys, nepriklausomai nuo to, ar jam Konfidenciali informacija buvo patikėta vykdant Valdybos nario funkcijas ar tapo žinoma kitu būdu, privalo tokią Konfidencialią informaciją naudoti tik pagal paskirtį, t. y. (a) naudoti pagal reikalavimus, numatytus Bendrovės įstatuose, valdybos darbo reglamente, su Bendrove sudarytose sutartyse, ar kituose dokumentuose, kurie nustato Valdybos nario pareigas; (b) naudoti pagal Bendrovės reikalavimus ir instrukcijas. Bet kokiu atveju Valdybos narys jokiu būdu ar forma nenaudos Konfidencialios informacijos asmeniniais tikslais arba savo, savo šeimos, giminaičių ar trečiųjų asmenų interesais be aiškaus išankstinio raštiško Bendrovės sutikimo. |
| 2.6. Pasibaigus Valdybos nario kadencijai, Konfidenciali informacija negali būti atskleista ar platinama ir Valdybos narys neturi teisės pasilikti ir (ar) platinti bet kokių Konfidencialios informacijos kopijų ar nuorašų. Pasibaigus Valdybos nario kadencijai, Konfidencialios informacijos neatskleidimo, nenaudojimo ir neplatinimo pareiga galioja tol, kol Konfidenciali informacija tampa vieša teisės aktų nustatyta tvarka. Valdybos narys taip pat privalo grąžinti Bendrovei arba sunaikinti visus dokumentus ir medžiagą bei visas jų kopijas, nuorašus ir (ar) išrašus (įskaitant bet kokias informacijos laikmenas), kuriuose gali būti Konfidencialios informacijos, per 5 (penkias) darbo dienas nuo atitinkamo reikalavimo gavimo, bet ne vėliau nei baigsis Valdybos nario įgaliojimai. Šiuo atveju Valdybos narys neturi teisės pasilikti sau jokia forma išsaugotos Konfidencialios informacijos. Bendrovės rašytiniu prašymu Valdybos narys privalo pateikti rašytinį patvirtinimą apie šiame punkte numatytų pareigų tinkamą įvykdymą. |
| 2.7. Aukščiau šioje Sutarties dalyje nurodytos konfidencialios informacijos apsaugos pareigos netaikomos tos Konfidencialios informacijos atžvilgiu, kuri: (a) tapo viešai žinoma ir laisvai prieinama teisės aktų nustatyta tvarka; (b) yra atskleidžiama trečiajai šaliai turint Bendrovės išankstinį rašytinį sutikimą; ir (c) yra atskleidžiama vykdant teisėtą teismo ar valdžios institucijos nurodymą. |
| **3. Atsakomybė** |
| 3.1. Valdybos narys, pažeidęs šią Sutartį, privalo atlyginti Bendrovei padarytus nuostolius. |
| **4. Teisių perleidimas** |
| 4.1. Nė viena Šalis negali perleisti savo teisių ar pareigų pagal šią Sutartį bet kokiai trečiajai šaliai. |
| **5. Kalba ir egzemplioriai** |
| 5.1. Ši Sutartis yra sudaroma 2 (dviem) egzemplioriais lietuvių kalba, po vieną egzempliorių kiekvienai Šaliai. |
| **6. Baigiamosios nuostatos** |
| 6.1. Ši Sutartis įsigalioja nuo jos pasirašymo momento. Visos nurodytos konfidencialios informacijos apsaugos pareigos lieka galioti neterminuotai ir pasibaigus Valdybos nario kadencijai. |
| 6.2. Šalys, pasirašydamos šią Sutartį, patvirtina, kad Sutarties turinys yra suprantamas, aiškus ir atitinka Šalių valią. |
|  |
| Bendrovės visuotinio akcininkų susirinkimo įgaliotas asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas, vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pasirašymo data) |
| Valdybos narys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas, vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pasirašymo data) |